Publication: Magyar Közlöny
Issue: MK-2000-80 (Year: 2000, Number: 80)
Era: 1990-2004
Section: a 21/2000. (VIII. 3.) OM rendelethez
Paragraph Index: 275

6. Az ismeretek ellenőrzési rendszere Az ellenőrzési rendszer az intézményi tantervben előírt részben egymásra épülő, részben egymástól független aláírások, gyakorlati jegyek megszerzéséből, vizsgákból — beszámolók, kollokviumok, szigorlatok —, valamint szakmai gyakorlatok teljesítéséből, szakdolgozat elkészítéséből és a záróvizsga letételéből tevődik össze. 6.1. A kötelező szigorlati tárgyak A képzés keretében 2 szigorlat letétele szükséges: — összevont szigorlat a cigány népességre vonatkozó és pedagógiai tárgyak köréből, valamint — a beás vagy romani nyelvből. 6.2. A szakdolgozat követelményei A szakdolgozat valamely oktatott tárgy tematikájának megfelelő szakirodalmi feldolgozás vagy valamely téma komplex, empirikus vizsgálatot, terepmunkán alapuló egyéni kutatást (helyzetfelmérés, esetleírás) is magában foglaló feldolgozása. Választható szakmai területek: történeti, néprajzi, szociológiai, pedagógiai, antropológiai, nyelvi-nyelvészeti, művészeti-esztétikai, jogi-közéleti-média, pszichológiai-szociálpszichológiai területek s azoknak a pedagógiai munka során alkalmazható aspektusai. 6.3. A záróvizsga 6.3.1. A záróvizsgára bocsátás feltétele: — a tanulmányi követelmények eredményes teljesítése, — a szakdolgozat elkészítése és benyújtása. 6.3.2. A záróvizsga részei: — a szakdolgozat megvédése, — komplex szóbeli vizsga a kisebbségekre és a cigány népességre vonatkozó általános ismeretek, valamint speciális pedagógiai ismeretek köréből. 6.3.3. A záróvizsga eredménye A szakdolgozat elkészítésére és védésére adott érdemjegynek, valamint a szóbeli vizsga érdemjegyének számtani átlaga. Az oktatási miniszter 22/2000. (VIII. 3.) OM rendelete a jogi és igazgatási felsőoktatásban folyó szakirányú továbbképzési szakok képesítési követelményeiről szóló

Source: https://magyarkozlony.hu/hivatalos-lapok/98a90fca2317696146cb14dac5fe3d0fcd4a4e6c/dokumentumok/409d8e1e16868d988188a450a16f76b8b17c8d3d/letoltes